**ACTA DE LA REUNIÓ DE LA COMISSIÓ DE TREBALL DEL EIX 3.-**

**ORGANITZACIÓ D’UN MECANISME INTEGRAT DE RECONEIXEMENT I ACREDITACIÓ DE COMPETÈNCIES PROFESSIONALS.**

**Dia:** dilluns 21 de novembre de 2016

**Hora:** 9.30 h a 10.30h

**Lloc:** IMET (Sala Consell Rector)

**Coordina:** Gerard Felip Carné (CIFO-SOC)

***ORDRE DEL DIA*:**

1.- Aprovació de la proposta-esborrany de l’Eix 3 del Ier Pla de la FP de Tarragona

1.- Priorització dels objectius ja definits i decidir quan es desenvolupen.

2.- Valoració de la pertinença de les accions/actuacions ja definides i prioritzar el seu desenvolupament.

3.- Organitzar el desenvolupament de les accions.

***Documentació adjunta:*** No s’hi adjunta documentació.

***ASSISTENTS:***

|  |  |  |  |
| --- | --- | --- | --- |
| **ENTITATS** | **titular / suplent** | **MEMBRES** | **21112016** |
| Ajuntament de Tarragona Representant grup municipal C's | **titular** | Sra. Misericordia Meury Scavini | NO |
| Ajuntament de Tarragona Representant grup municipal ERC-MES-MDC | **titular** | Sra. Neus Roig Saiz | NO |
| Ajuntament de Tarragona Representant grup municipal CUP | **titular** | Sr. Eduard Laguens Velasco | NO |
| Representant serveis municipals (ocupació) | **titular** | Sr. Aurora de la Torre Trillo-Figueroa | EXCUSA |
| Serveis Territorials d'Ensenyament a Tarragona | suplent | Sr. Josep M. Soler i Segura | NO |
| Generalitat-Departament de Treball, Afer Socials i Famílies | **titular** | Sr. Francesc Tarragona Baró | EXCUSA |
| suplent | Sra. Pilar Alier Cortés | EXCUSA |
| Servicio Público de Empleo Estatal | **titular** | Sr. Francisco Javier Calejero López  | SÍ |
| suplent | Sra. Rosa López Pérez  | EXCUSA |
| Unió General de Treballadors (UGT) | **titular** | Sr. Albert Tierraseca Hernández  | NO |
| suplent | Sra. Helene Arcelin Zabal  | NO |
| Comissió Obrera Nacional de Catalunya (CCOO) | **titular** | Sr. Jordi Aymamí Bofarull  | SÍ |
| suplent | Sr. Jaume Pros Perelló | EXCUSA |
| CIFO-SOC – Centre d’Innovació i Formació Ocupacional. | **titular** | Sr. Gerard-Felip Carné i Tuset | SÍ |
| CE Frada | **titular** | Sr. Aleix Asnà Villardosa | SÍ |
| suplent | Sr. Ángel Herrador Martínez  | Sí |
| Escola Joan XXIII | **titular** | Sr. Joan Llatse López  | EXCUSA |
| suplent | Sra. José Luís Espallargas Castro | SÍ |
| Universitat Rovira i Virgili  | **titular** | Sr. Jordi Tous Pallarès | NO |
| suplent | Sr. Àngel Pio González Soto | NO |
| Escola Oficial d'Idiomes de Tarragona | titular | Sr. Siyney Martín Mota  | SÍ |
| TÈCNICS MUNICIPALS |   | Nuria Boronat (joventut) | EXCUSA |
|  |  | Juan Manuel Paton (ocupació) | SÍ |
|  |  | Rosa Nevado (ensenyament) | EXCUSA |

**ACORDS:**

1. **S’acorda aprovar, com a document de treball, l’esborrany de continguts per a l’Eix 3 de la proposta de Ier. Pla de Formació Professional de Tarragona.**

La proposta d’Eix 3 per al Ier Pla de l’FP de Tarragona s’anirà treballant sobre la marxa pel que fa a les mesures i les actuacions.

1. **S’acorda començar a treballar l’objectiu “A” de l’Eix 3**

El motiu és doble. Per una banda, els objectius “A” i “B” de l’Eix 3 poden ser abordats cronològicament de manera successiva. Per l’altra, es troba a faltar la presència d’agents rellevants per treballar l’objectiu “B”: organitzacions empresarials, associacions professionals (gremis, col·legis, etc) i organitzacions sindicals.

1. **S’acorda sol·licitar, com a CMFPOT, que s’obrin convocatòries d’acreditació de competències en els sectors que es determinin com a més rellevants.**

Es constata que la tasca orientadora desenvolupada pels diversos agents implicats (Centres de Formació Professional, Oficines del SOC, agències de col.locació...) s’activa de manera puntual, en el moment que es convoquen les campanyes per a l’acreditació.

Es constata que els processos d’acreditació de competències també tenen lloc mijtançant convocatòries “ad hoc” en empreses en situació de crisi (ERO) per a la reubicació de persones que perdran el seu lloc de treball. Aquests “paquets” són normalment cofinançats per les empreses.

Es comenta que, segurament, l’escassedat de convocatòries té a veure amb les disponibilitats pressupostàries.

Es comenta la dificultat implícita en la coordinació de dos sectors de política publica i de dos departaments de la Generalitat (ACREDITA’T / QUALIFICA’T, etc).

S’està d’acord en què l’objectiu mediat seria que l’acreditació es pugui fer de manera contínua, per exemple a través dels Centres d’FP

1. **S’acorda fer un estudi dels sectors on pot ser més important incidir pel que fa a la sol·licitud de convocatòries per part del CMFPOT.**

Provisionalment, es considera prioritari atendre als subsectors del turisme, el comerç, la seguretat i l’atenció a la gent gran. En general, sembla important incidir en els serveis d’atenció a les persones.

Es fa constar que els processos per a l’acreditació de competències requereixen d’un gran d’esforç per part de les persones beneficiàries, que hauran de complementar els continguts formalment reconeguts amb complements formatius corresponents als mòduls que faltin per tal d’acreditar.

1. **S’acorda treballar sobre la documentació que puguin aportar els agents presents a la Comissió 3.**

El SOC aportarà a la Comissió 3:

* Un llistat de les convocatòries d’acreditació de competències que hagin tingut lloc fins al moment a Catalunya i a Tarragona.
* Informació sobre els convenis amb empreses per a l’acreditació de competències que hagin tingut lloc fins al moment. Es posa com a exemple ERCROS, a Flix, empresa en què treballaven moltes persones experimentades però sense reconeixement formal de la seva qualificació professional).
* Els CP’s dels sectors considerats més rellevants (ara per ara, dins del sector serveis, semblen importants els subsectors que impliquen atenció a les persones, com ara els del turisme, el comerç, la seguretat i l’atenció a la gent gran)
* La relació i ubicació de les persones acreditades per fer orientació en aquest àmbit específic de l’orientació.

El SEPE aportarà a la Comissió 3:

* Informació sobre les convocatòries que hagin tingut lloc a altres CCAA. Aquesta informació està disponible al web del SEPE. El SEPE proporcionarà a la Comissió 3, o bé la informació o bé la font des d’on es pot extraure la informació.

L’EOI aportarà els seus programes formatius de llengües, però se li comunica que els mòduls de llengües ja estan inclosos en els Certificats de Professionalitat en què els coneixements lingüístics són importants.

1. **S’acorda la convocatòria de la propera reunió per al dia 15 de desembre a les 9.30 a IMET (Sala del Consell Rector).**

És important tenir present la documentació que caldrà aportar a la Comissió 3 Abans de la propera reunió, o bé aportar-la “ad hoc” el dia de celebració del a reunió.